15/Sv. 17 Službeni list Europske unije 143 32009R0967 L 271/12 SLUŽBENI LIST EUROPSKE UNIJE 16.10.2009. UREDBA KOMISIJE (EZ) br. 967/2009 od 15. listopada 2009. o izmjeni Uredbe (EZ) br. 1418/2007 o izvozu određenog otpada namijenjenog za oporabu u određene zemlje koje nisu članice OECD-a (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu (EZ) br. 1013/2006 Europskog parla- menta i Vijeća od 14. lipnja 2006. o pošiljkama otpada (!), a posebno njezin članak 37. stavak 2. treći podstavak, nakon savjetovanja sa predmetnim zemljama, budući da: Komisija je dobila odgovore od Crne Gore, Nepala, Srbije i Singapura na svoj pisani zahtjev u kojem je tražila pisanu potvrdu da se otpad naveden u prilozima III. ili IILA Uredbi (EZ) br.1013/2006, čiji izvoz nije zabranjen u skladu s člankom 36., smije izvoziti iz Zajednice u te zemlje na oporabu, kao i informacije o eventualnom postupku kontrole koji pritom treba slijediti. Komisija je također dobila daljnje informacije vezane za Hong Kong, Indoneziju i Ukrajinu. Stoga je potrebno izmijeniti Prilog Uredbi Komisije (EZ) br. 1418/2007 (?) kako bi se to uzelo u obzir, DONIJELA JE OVU UREDBU: Članak 1. Članak 1.a Uredbe (EZ) br. 1418/2007 zamjenjuje se sljedećim: ,Članak 1.a Odgovori dobiveni nakon pisanog zahtjeva Komisije u skladu s člankom 37. stavkom 1. prvim podstavkom Uredbe (EZ) br. 1013/2006 navedeni su u Prilogu. Kada je u Prilogu navedeno da neka zemlja, u pogledu odre- đenih pošiljaka otpada, te pošiljke ne zabranjuje niti na njih primjenjuje postupak prethodne pisane prijave i pristanka kako je opisan u članku 35. te Uredbe, na takve se pošiljke primjenjuje mutatis mutandis članak 18. te Uredbe." Članak 2. Prilog Uredbi (EZ) br. 1418/2007 izmjenjuje se u skladu s Prilogom ovoj Uredbi. Članak 3. Ova Uredba stupa na snagu dvadesetog dana od dana objave u Službenom listu Europske unije. Ona se primjenjuje od dana stupanja na snagu. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 15. listopada 2009. (!) SL L 190, 12.7.2006., str. 1. (2) SL L316, 4.12.2007., str. 6. Za Komisiju Catherine ASHTON Članica Komisije